I dag er det 15 år siden, at båndet til Øresundsbroen blev klippet, og de første biler kunne passere.

Siden har Øresundsbroen bundet Danmark og Sverige tættere sammen. Men foreningen af de to broderfolk fik en sløv start, siger markedschef i Øresundsbron, Karsten Längerich:

​

Læs også : Udviklingen i Øresundsregionen er gået i stå

- Lige efter åbningen i 2000 var trafikken lavere end forventet. Men der kom ligeså stille gang i den i 2002/03, siger han.

Erhvervslivet kan i dag udnytte langt flere muligheder. Med regionen og broen er København stort set blevet en halv gange større, og Malmö er blevet dobbelt så stor karsten längerich, markedschef, øresundsbron

Huspriser gav boom på broen

Det store boom af rejsende over Øresundsbroen kom i 2005, da boligpriserne i Danmark blev rigtig høje.

Danskerne begyndte at flytte til Sverige, men beholdt deres job i Danmark og pendlede frem og tilbage over broen.

- Samtidig var der høj arbejdsløshed i Malmö, så svenskerne fandt ud af, at det var en god idé at få job i Danmark, siger Karsten Längerich.

Læs også : København og Malmö i kamp mod Stockholm

Hvad foregår der på den anden side?

Øresundsregionen er i dag blevet langt mere integreret end tidligere, vurderer Karsten Längerich:

- Erhvervslivet kan i dag udnytte langt flere muligheder. Med regionen og broen er København stort set blevet en halv gange større, og Malmö er blevet dobbelt så stor, siger han.

Men selvom der i dag er godt 19.000 biler der hver dag passere over Øresund, så er det stadig rig mulighed for, at det tal kan blive endnu højere, håber Karen Längerich: